बोलीं- इतना प्यार देने के लिए आपका शुक्रिया, मां रीना चोपड़ा ने भी बेटी के लिए लिखा नोट
Parineeti Chopra Raghav Chadha Engagement - Bollywood Actress Pens Down Emotional Note For Fans. AAP सांसद राघव चड्ढा से इंगेजमेंट के बाद अब परिणीति चोपड़ा ने सोशल मीडिया पर नोट शेयर किया है। परिणीति ने नोट शेयर करते हुए सगाई की बधाई देने के लिए मीडिया और फैंस का शुक्रिया अदा भी किया है
AAP सांसद राघव चड्ढा से इंगेजमेंट के बाद अब परिणीति चोपड़ा ने सोशल मीडिया पर नोट शेयर किया है। परिणीति ने नोट शेयर करते हुए सगाई की बधाई देने के लिए मीडिया और फैंस का शुक्रिया अदा भी किया है।
13 मई को दिल्ली के कपूरथला हाउस में परिणीति चोपड़ा और AAP सांसद राघव चड्ढा की सगाई हुई थी।
हमारा परिवार बड़ा हो गया है और दुनिया एक: परिणीति 
नोट शेयर करते हुए परिणीति ने लिखा- बीते कुछ दिनों में आप सभी ने मुझे और राघव को बहुत प्यार दिया है। इसके लिए आपका बहुत-बहुत शुक्रिया! हम दोनों बिल्कुल अलग दुनिया से आते हैं और हमारे साथ होने से हमारी दुनिया एक हो गई है। हमारा परिवार भी बड़ा हो गया है।
परिणीति ने मीडिया का भी शुक्रिया अदा किया 
परिणीति ने आगे लिखा- पिछले कुछ दिनों में हमनें जो कुछ भी सुना, देखा और पढ़ा है उसके लिए आप सभी का बहुत-बहुत शुक्रिया! हमें मालूम है कि इस नए सफर में आप सब हमारे साथ हैं। मीडिया के हमारे साथियों को भी बहुत शुक्रिया। पूरे दिन हमारे साथ होने और हमारे लिए चीयर करने के लिए आपका शुक्रिया।
परिणीति की मां रीना चोपड़ा ने बेटी के लिए लिखा नोट 
वहीं, परिणीति की मां रीना चोपड़ा ने भी अपनी बेटी को सगाई की बधाई देते हुए प्यारा-सा नोट लिखकर शेयर किया है। उन्होंने लिखा- जिंदगी में कुछ ऐसी चीजें होती हैं कि आपको इस बात पर और भी यकीन होने लगता है कि हां ऊपरवाला है, जो हर चीज का ध्यान रख रहा है। उन सभी का शुक्रिया जिन्होंने मेरी बेटी को हमेशा अपनी दुआ में रखा है।
पोस्ट पर कमेंट कर बधाई दे रहे हैं फैंस 
इस पोस्ट पर यूजर्स लगातार कमेंट कर रहे हैं। एक्ट्रेस निम्रत कौर ने भी पोस्ट पर रियेक्ट करते हुए लिखा- आपको बहुत-बहुत सारा प्यार आंटी! वहीं, एक यूजर ने लिखा- आपको भी बधाई हो और आपकी बेटी का आने वाला फ्यूचर खुशियों से भरा हो।